VEGA præsenterer

**Traditionen tro synger Thomas Dybdahl julen ind**

*Det er ikke rigtig jul, før sanger og sangskriver Thomas Dybdahl lægger vejen forbi VEGA. For tiende år skyder Dybdahl julen ind, når han sammen med sine danske fans fejrer hjerternes fest i Store VEGA d. 17. december.*

Der er altid ny musik på sætlisten, når Thomas Dybdahl besøger VEGA. Og dette år bliver ikke en undtagelse. I foråret udgav han nemlig sit niende album *Fever.*Et album som har potentiale til at overraske dem som udelukkende forbinder ham med skandinavisk melankoli og nedtonede sange på guitar. For som ”Call Me by Your Name” og ”45” har forvarslet, har Thomas Dybdahl fundet et nyt groove frem:

*”Jeg var blevet træt af at spille akustisk guitar og nåede til et punkt, hvor nærmest intet af det jeg gjorde føltes nyt eller relevant. Da jeg lagde den akustiske guitar væk, så kom der helt automatisk nogle anderledes sange ud af mig. Dermed ikke sagt, at jeg har tilstræbt at gå i en helt ny retning og forsøge at generere andre følelser end jeg tidligere har gjort med min musik. Det handler i højere grand om den måde man tilgår sangene. Og så er de nye sange jo også et resultat af hvad jeg har lyttet til og syntes var fedt, imens jeg skrev dem,”*fortæller Thomas Dybdahl.

Den norske musiker er særligt anerkendt for sine liveoptrædener, hvor han altid skinner stærkt igennem, og tager publikum med på en rejse ind i sit følsomme og organiske lydunivers. På trods af, at Dybdahl stort set spiller alle instrumenter selv, skiller *Fever sig ud med sin kraftige*påvirkning fra funk- og soulmusik:

*”Jeg er i hvert fald utrolig stolt af resultatet, og selvom folk givetvis vil opfatte «Fever» som et brud med et de sædvanligvis forbinder mig med, tror jeg det er mit hidtil mest personlige album,”*siger Thomas Dybdahl.

**Fakta om koncerten:**

Thomas Dybdahl (NO)

Torsdag d. 17. december kl. 20.00

Store VEGA, Enghavevej 40, 1674 København V

Billetpris: 330 kr. + gebyr

Billetsalget starter i dag via vega.dk og Ticketmaster.